Πρωτογενές πλεόνασμα μαμούθ ανακοίνωσε σήμερα η ΕΛΣΤΑΤ για το 2017

Πρωτογενές πλεόνασμα μαμούθ ανακοίνωσε σήμερα η ΕΛΣΤΑΤ για το 2017.Με βάση τον κανονισμό ESA διαμορφώθηκε σε 4% του ΑΕΠ , όταν ο στόχος του προγράμματος αφορούσε σε πλεόνασμα 1,75% του ΑΕΠ.

Στο 4,2% του ΑΕΠ έκλεισε σε όρους μνημονίου το 2017 σύμφωνα με δήλωση του αρμόδιου Επιτρόπου Πιέρ Μοσκοβισί.



Είναι η τρίτη χρονιά από το 2015 που ο προϋπολογισμός ξεπερνά τον στόχο. Η χώρα πέτυχε το 2016 πρωτογενές πλεόνασμα 4,19% έναντι στόχου για μόλις 0,5%.



Το υψηλότερο πλεόνασμα οφείλεται κυρίως στα αυξημένα έσοδα από ασφαλιστικές εισφορές, τα υψηλότερα έσοδα από τη φορολογία αλλά και το ψαλίδι στις δαπάνες .